b'\n_START_ARTICLE_\nNauji karaliaus drabu\xc5\xbeiai\n_START_PARAGRAPH_\nNauji karaliaus drabu\xc5\xbeiai (dan. Kejserens nye Kl\xc3\xa6der)\xc2\xa0\xe2\x80\x93 dan\xc5\xb3 autoriaus Hanso Kristiano Anderseno pasaka apie karaliaus drabu\xc5\xbeius, kurie yra nematomi tiems, kurie yra kvaili ir nekompetentingi, nors realyb\xc4\x97je j\xc5\xb3 n\xc4\x97ra i\xc5\xa1 viso. Pasaka yra i\xc5\xa1versta \xc4\xaf daugiau kaip 100 kalb\xc5\xb3._NEWLINE_Pasaka pirm\xc4\x85 kart\xc4\x85 buvo i\xc5\xa1leista kartu su pasaka \xe2\x80\x9eMa\xc5\xbeoji undin\xc4\x97l\xc4\x97\xe2\x80\x9c Kopenhagoje, 1837\xc2\xa0m. baland\xc5\xbeio 7 d.\n_START_SECTION_\nSiu\xc5\xbeetas\n_START_PARAGRAPH_\nKaralius, kuriam r\xc5\xabpi tik jo r\xc5\xabbai ir kaip juos pademonstruoti, nusamdo du aud\xc4\x97jus, kurie jam pa\xc5\xbeada pagaminti geriausios kokyb\xc4\x97s r\xc5\xabbus. Aud\xc4\x97jai i\xc5\xa1 ties\xc5\xb3 yra apsi\xc5\xa1auk\xc4\x97liai ir \xc4\xaftikina karali\xc5\xb3, jog j\xc5\xb3 pagaminti r\xc5\xabbai yra nematomi tiems, kurie yra netinkami savo pozicijai arba yra bevilti\xc5\xa1ki kvailiai. R\xc5\xabb\xc5\xb3 gamyb\xc4\x85 suk\xc4\x8diai taip pat suvaidina. Taigi niekas, net karalius ar ministrai negali i\xc5\xa1 ties\xc5\xb3 pamatyti drabu\xc5\xbei\xc5\xb3 ir tod\xc4\x97l yra priversti apsimesti, jog juos mato, antraip, prarast\xc5\xb3 savo u\xc5\xbeimam\xc4\x85 pozicij\xc4\x85. Gal\xc5\xb3 gale apsi\xc5\xa1auk\xc4\x97liai aud\xc4\x97jai prane\xc5\xa1a, jog drabu\xc5\xbeiai yra baigti ir suvaidina, kad aprengia karali\xc5\xb3. Karalius i\xc5\xa1vyksta pasirodyti savo \xc5\xbemon\xc4\x97ms, kurie taip pat apsimeta, jog mato drabu\xc5\xbeius nenor\xc4\x97dami pasirodyti kvailiais. Vykstant procesijai staiga vienas ma\xc5\xbeas vaikas su\xc5\xa1aukia, jog karalius yra nuogas ir akimirksniu visa minia taip pat pritaria jam balsu. Karalius suvokia, jog buvo apgautas, ta\xc4\x8diau vis tiek t\xc4\x99sia procesij\xc4\x85.'